Riigimetsa Majandamise Keskus

[rmk@rmk.ee](mailto:rmk@rmk.ee) Meie: 11.02.2025

**Riigimetsa Majandamise Keskuselt** **loa küsimine**

Puise Kalasadama Selts MTÜ (reg nr 8041549), mida esindab Taavi Suitsberg soovib esitada Läänemaa Rannakalanduse Seltsile projektitaotluse looduskeskkonnatingimuste parendamiseks. Regionaalministri 18.10.2023 määruse nr 69 „Perioodi 2021-2027 kogukonna juhitud kohaliku arengu toetus“ raames toetatakse looduskeskkonna tingimuste parendamise tegevussuunast tegevusi, mis vähendavad kormoranide kahjusid: näiteks kormoranide linnumunade õlitamist.

Läänemaal on kormoranide munade õlitamisega püütud lindude arvukust ohjata juba paar aastat, et see ohjamine oleks jätkusuutlik. Sellest hoolimata on täna kormoranide arvukus soodsas seisus ning antud tegevusega tuleks jätkata. Tegevust toetab Keskkonnaameti poolt kinnitatud „Kormorani (Phalacrocorax carbo siensis) kaitse ja ohjamise tegevuskavas“ viidatu: „Kormorani kaitse ja ohjamise tegevuskava perioodil 2024-2034 saab lugeda tulemuslikuks, kui asurkonna kasv on pidurdunud, arvukus langenud ja pesitsuskolooniate arv vähenenud;“.[[1]](#footnote-1)

Puise Kalasadama Selts MTÜ küsib eelnevalt viidatud määruse § 33 lõike 3 kohaselt sätestatud nõudest tulenevalt maaomaniku luba (maa-ameti info kohaselt on tegemist riigiomandiga, mille valitsejaks on Kliimaministeerium ning volitatud asutuseks Riigimetsa Majandamise Keskus) kormoranide munade õlitamiseks, et kavandada tegevus 2026-2027. aastal järgmistel Puhtu-Laelatu looduskaitsealas asuvatele laidudel eelnevalt täiendava loa saamisel:

1. Paljaslaid (Laimadal);
2. Suur-Kõbaja laid;
3. Valgesääre.

Puhtu-Laelatu looduskaitseala asub Lääne-Eestis, kus looduskaitseala eesmärgiks on kaitsta, taastada ja säilitada eluslooduse mitmekesisust ja kaitsealustele liikidele sobivaid elupaiku. Sealne kormoranide arvukus mõjutab nii kalade arvukust kui ka teiste linnuliikide arvukust, sh puittaimede ja kõrgtaimestiku säilimist.

Lugupidamisega

/*allkirjastatud digitaalselt*/

Taavi Suitsberg

Puise Kalasadama Selts MTÜ

1. Keskkonnaameti 01.04.2024 korraldus nr 1-3/24/134 „Kormorani (Phalacrocorax carbo siensis) kaitse ja ohjamise tegevuskava“, lk 2. Arvutivõrgus: <https://keskkonnaamet.ee/sites/default/files/documents/2024-04/Kormorani%20kaitse%20ja%20ohjamise%20tegevuskava.pdf> [↑](#footnote-ref-1)